OzLabs/hebrew-wiki-articles huggingface dataset:
אל-חארה

אל-חארה (בערבית: الحارة), ידועה גם בשם חירבת אל-חארה, היא עיירה בסוריה הנמצאת בנפת א-סנמין, במחוז דרעא בדרום סוריה. העיירה שוכנת בחבל חורן, 37 ק"מ מצפון לעיר דרעא, מזרחית לביר אל-עג'ם ולרמת הגולן (12 ק"מ מזרחית לקו הסגול, מול אלוני הבשן). במפקד האוכלוסין בשנת 2004 של הלשכה המרכזית לסטטיסטיקה בסוריה מנתה אוכלוסיית העיר 17,172 נפש.

== היסטוריה ==
בשנת 1596 אל-חארה הופיעה במרשם המיסים העות'מאני בשם חאן, באזור המנהלי של ג'אידור ובסנג'ק חורן. אוכלוסיית העיר אותה עת הייתה כולה מוסלמית והיו בה 50 משקי בית ו-25 רווקים. תושבי העיר שילמו מס בשיעור קבוע של 25% על מוצרים חקלאיים, כולל חיטה, שעורה, יבולי קיץ, עזים, ודבש; בנוסף להכנסות מזדמנות. סך כל המס שנגבה בעיר היה 36,638 אקצ'ה, מחציתו הועברה לוואקף.

בשנות ה-70 של המאה ה-19 גוטליב שומאכר ביקר באל-חארה ודיווח כי זולת שתי משפחות ערביות נוצריות קטנות שמוצאן בדמשק, שאר אוכלוסיית היישוב, אשר מנתה כ-500 איש, הייתה כולה מוסלמית. התושבים היו פלאחים אשר מקורם היה בערים הסמוכות, זימרין וג'אסם, שהתיישבו בקרב נוודים בדואים מן האזור. רבים מן הבדואים המשיכו לרעות את צאנם בשדות סביב אל-חארה. בכפר היו 126 בתי מגורים, רובם בנויים באבן. הכפר עצמו היה בנוי בשיפולים המזרחיים של תל געשי, תל חארה. באותה תקופה היה שטחה של אל-חארה סלים פריג' מביירות ואת שטחי החקלאות ניהל יוסוף אפנדי מנסור חאטים בשליחותו של פריג'. הקרן לחקר ארץ ישראל מצאה סמוך למסגד המקומי אבני בנייה עתיקות אשר שמשו לבניית חנות הכפר, ודומות לממצאים אחרים מן התקופה הביזנטית שנמצאו בחבל חורן.

=== מלחמת האזרחים בסוריה ===
חלק מתושבי אל-חארה השתתפו בגל המחאות נגד משטרו של בשאר אל-אסד בשנים 2011–2012 בפרוץ מלחמת האזרחים בסוריה. ארגון האופוזיציה, הארגון הלאומי לזכויות אדם בסוריה, דיווח כי 13 אנשים נהרגו על ידי הצבא הסורי במהלך הפגזות טנקים על אל-חארה ב-12 במאי 2011. ב-30 באוגוסט נהרגו שלושה מפגינים, בהם ילד בן ה-13, על ידי כוחות הממשל שעה שפוזרה הפגנה באל-חארה, זאת על פי דיווח של ארגוני המורדים.

ב-10 באוגוסט 2013, כבש הצבא הסורי את העיר, לאחר שהייתה בשליטת המורדים מעת שפרצה מלחמת האזרחים. הצבא שחרר במקום אסירים שהוחזקו על ידי צבא סוריה החופשית, נתפסו אף כלי נשק ותחמושת. על פי הדיווחים, הצבא מצא את העיירה כמעט ריקה מכל אדם בעת הכיבוש, לאחר שרוב התושבים עזבו את בתיהם מעת שהחלו הקרבות. בעת "מתקפת דרעא", בחודש אוקטובר 2014, שבה ונפלה אל-חארה לידי המורדים הסורים. הם כבשו גם את תל אל-חארה, אתר בפסגתו שכן בסיס האזנה משותף, סורי-רוסי, הידוע בשם Center S. ב-17 ביולי 2018 הצבא הסורי השתלט על העיירה מחדש.

== לקריאה נוספת ==
<div class="mw-content-ltr">
*
*
</div>

== קישורים חיצוניים ==
* [https://www.google.com/maps/@33.0555781,36.0028625,14z מפה של העיר], בגוגל מפות
* - מראה בסיס ההאזנה בתל אל-חארה והעיירה למרגלותיו לאחר כיבוש המורדים, אוקטובר 2014. 

== הערות שוליים ==

קטגוריה:סוריה: יישובים
אל-חדית' אל-קודסי

אל-חדית' אל-קֻדְסִי (בערבית: الحديث القدسي ; מילולית: מקודשת, טהורה וזכה<ref></ref>) הוא סוג מסוגיו של החדית', אשר על פי המסורת האסלאמית, תוכנו מיוחס לאללה, כלומר נמסרה מאללה למוחמד, והוא שמסר אותה לממשיכיו.

==הגדרת החדית' הקודסי==
הגדרתו המילולית היא "המסורה המקודשת" או "החדית' הקדוש".

הגדרתו השרעית היא: אמירה המיוחסת לנביא מוחמד, בעוד שתוכנה ומהותה מיוחסים לאללה.
בניגוד לחדית' רגיל, בו יש חשיבות רבה לשרשרת המוסרים (אסנאד) ולאמינותם, בחדית' הקודסי כמעט שאין התייחסות לשרשרת המוסרים.
דוגמה לחדית' קודסי: 

דוגמאות נוספות: אללה אמר "הוצא כספים לצדקה, ואני אוציא כספים עליך"; "הוי עבדי, אסרי על עצמי לעשוק, והעושק אסור ביניכם. אל תעשקו אחד את השני".

חדית' קודסי נפוץ יותר בקרב האסלאם השיעי ובקרב חוגים מיסטיים (למשל בסופיות). דוגמה לחדית' קודסי הנפוץ בחוגים צופיים בגרסאות רבות:

== מאפיינים הלכתיים ==
על פי ההלכה האסלאמית, מי שקורא חדית' קודסי אינו מתוגמל על כך בשכר מאללה, בניגוד למי שקורא את פסוקי הקוראן.

כמו כן, בעוד שפסוקי הקוראן מיוחסים לאללה, הן בצורתם והן בתוכנם, החדית' הקודסי מיוחס לאללה רק בתוכנו, בעוד שצורתו (הגייתו, מילותיו, אותיותיו וכו') מיוחסת לנביא מוחמד. דבר נוסף שמבדיל ביניהם הוא שפסוקי הקוראן נתפסים בקרב המוסלמים כאותות מאללה, ואילו החדית' הקודסי אינו מוגדר כך.

נוסף על כך, מבחינת דרגת האמינות והאותנטיות, יש חדית'ים שנחשבים על ידי המומחים כמאומתים יותר, ויש כאלה שנחשבים למאומתים פחות.

ההבדלים בין הקוראן לבין המסורה הנבואית לבין המסורה הקדושה:

{|
|+טבלת ההבדלים בין המסורות
| valign=top |
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px"
|- bgcolor="#efefef"
!מאפיין!!בקוראן!!בחדית' רגיל!!בחדית' קודסי
|-
|גמול מאללה לקוראו||כן||לא||לא
|-
|אותיותיו ומילותיו||מאללה||מהנביא||מהנביא
|-
|תוכנו||מאללה||מהנביא||מאללה
|-
|אפשר לומר רק את מובנו||לא||כן||כן
|-
|אות מאותות אללה||כן||לא||לא
|-
|יש איסור לגעת בעת טומאה||כן||לא||לא
|-
|למי מיוחס||אללה||הנביא||אללה
|-
|ייחוסו וודאי||כן||יש מאומת, ויש פחות מאומת||יש מאומת, ויש פחות מאומת
|-
|נושאיו||כולל את כל הנושאים (עבודת אללה, סיפורי העמים והנביאים הקודמים)||כולל את כל הנושאים||תכניו מצומצמים: קידוש אללה, יראת אללה, בקשות מאללה.
|}
|}

== הערות שוליים ==

קטגוריה:חדית'
קטגוריה:אסלאם סוני
קטגוריה:תאולוגיה אסלאמית
בסיס ההאזנה הרוסי ליד אל-חארה

תל אל-חארה, שעל פסגתו שכן הבסיס המכונה Center S, כפי שהוא נראה מרמת הגולן
בסיס ההאזנה הרוסי ליד אל-חארה, שנודע במדינות המערב בשם Center S (ברוסית: Центр С), היה בסיס האזנה משותף, רוסי–סורי, לאיסוף מודיעין אותות סמוך לעיירה אל-חארה בדרום-מערב סוריה, לקווי הפסקת האש ברמת הגולן.

הבסיס החל בפעילות קודם לשנת 2006. ב-5 באוקטובר 2014 הבסיס נכבש בידי הצבא הסורי החופשי, חלק מן הכוחות המורדים במלחמת האזרחים בסוריה, כחלק מ"מתקפת דרעא" בחודש אוקטובר 2014.

== האתר ומטרתו ==
הבסיס שכן על פסגת תל געשי בשם תל אל-חארה, סמוך לעיירה אל-חארה בחלק המערבי של נפת א-סנמין במחוז דרעא. התל שוכן בסמוך למחוז קוניטרה. הבסיס הופעל במשותף על ידי חיילים רוסים וסורים: חיילים של המודיעין הסורי וחיילים מיחידת אוסנאז, שהיא כינוי ליחידת מודיעין אותות של הגה-או של רוסיה. הכוחות שישבו במקום עסקו בניטור מודיעין אותות של צבא ההגנה לישראל ולאחר פרוץ מלחמת האזרחים בסוריה, אף ניטרו את כוחות המורדים הסורים. בסרטונים שהועלו לאתר יוטיוב ניתן לראות תמונות של סמלי יחידת מודיעין סורית וסוכנות סיגינט של הגה-או הרוסי. כוחות הצבא הסורי החופשי מצאו במקום תמונות של קציני מודיעין רוסים בכירים ואנשי ממשל רוסי (בהם יועץ שר ההגנה הרוסי) אשר ביקרו בבסיס וכן מפות שעליהן מצוין מיקום יחידות של צה"ל.

בדיווחי חדשות בישראל בתחילת שנת 2014 דווח כי ממשלת רוסיה שדרגה תחנת האזנה ומודיעין באזור זה היכולה לעקוב אחר הנעשה בתחום ישראל, חלקים נרחבים מירדן, מערב עיראק ואף להזהיר את איראן מפני התקפה ישראלית. דיווחים על מסמכים שנתפסו בבסיס מעידים על כך שמתקני ההאזנה במקום שימשו כדי לרגל על ישראל, ערב הסעודית וירדן.

== נפילת הבסיס ==
ב-5 באוקטובר 2014 הותקף הבסיס על ידי מורדים המזוהים עם הצבא הסורי החופשי, כחלק ממתקפה רחבה אשר כונתה "מתקפת דרעא". כל החיילים הרוסים שהיו מוצבים במקום התפנו בטרם המתקפה, תוך שהם נוטלים עמם ציוד האזנה רגיש. פרסום הפעילות המודיעינית בתל אל-חארה, על ידי כוחות המורדים, חשף בתקשורת את עומק המעורבות הרוסית בלחימה בסוריה, נכון לשנת 2014. מפאת חשיבותו האסטרטגית של הבסיס בתל אל-חארה, הפציצו אותו מטוסי חיל האוויר הרוסי בחודש נובמבר 2015, שעה שהיה בשליטת כוחות המורדים.

אף לאחר נפילת הבסיס בסוריה נותרו לפחות עוד שני בסיסי האזנה של המודיעין הרוסי.

על פי דיווח סוכנות הידיעות הערבית הסורית (SANA), בליל 12 ביוני 2019 תקף צה"ל בטילים את תל אל-חארה.

== ראו גם ==
* מתקן המודיעין לורדס
* בסיס אימאם עלי

== הערות שוליים ==

קטגוריה:המודיעין הצבאי הרוסי
קטגוריה:יחסי סוריה–רוסיה
קטגוריה:מודיעין אותות
קטגוריה:בסיסים ומתקנים צבאיים
Native Instruments

Native Instruments (בעברית: נייטיב אינסטורמנטס) היא חברה גרמנית המפתחת, מייצרת ומספקת תוכנות וחומרה למוזיקה והפקה מוזיקלית, עיצוב סאונד ותקלוט (Djing). מטה החברה ממוקם בברלין, עם משרדים נוספים בלוס אנג'לס, טוקיו, לונדון, פריז ושנזן.<ref></ref>

== היסטוריה ==
החברה נוסדה בשנת 1999 בברלין, גרמניה, שם עדיין ממוקם המטה שלה. המייסדים סטפן שמיט ווולקר הינץ החלו להשתמש בשם Native Instruments בשנת 1996, כאשר פיתחו את Generator, חבילת תוכנת סינת'ים מודולרית (שלימים תהווה את היסודות למוצר המתמשך שלהם, Reaktor).

לאחר שחרור תוכנת ה-Generator, החברה התרחבה וכללה את ברנד רוגנדורף (לימים מייסד Ableton) ודניאל האבר, שלימים הפך למנכ"ל.

ב-1999, Native Instruments הגדילה את מספר העובדים שלה ועברה לבניין הנוכחי שלה ברובע קרויצברג בברלין.

בשנת 2000, החברה החלה ליצור מוצרים עבור קהילת ה-DJ, החל מהגרסה הראשונה של תוכנת ה-Traktor שלהם. בשנת 2002, הם החלו לפתח ולכלול מוצרי תוכנה, למשל Kontakt ו- Battery.

בספטמבר 2004 החלה החברה בשיתוף פעולה עם חברת ייצור החומרה של DJ Stanton Magnetics ועם חנות המוזיקה המקוונת Beatport. בשנת 2004 יצאה גם תוכנת האמולציה של מגבר הגיטרה והאפקטים, Guitar Rig. בשנת 2006, Native Instruments חולקה מחדש ל-3 חטיבות: כלים, DJ וגיטרה.

במרץ 2017, Native Instruments רכשה את הסטארט-אפ MetaPop.

בינואר 2021 דווח שחברת השקעות פרטית פרנסיסקו פרטנרס רכשה את הרוב בחברה.

באפריל 2022, Native instruments הפך לזמן קצר לחברת ומותג בת של Soundwide, חברת אם שנוצרה משיתוף פעולה של Francisco Partners ו-EMH Partners.

בינואר 2023, Soundwide פיטרה 8% מכוח העבודה שלה, תוך ציון "תנאי שוק מאתגרים" כסיבה. ביוני של אותה שנה, השם Soundwide הוחלף במיתוג של Native Instruments.

== מוצרים ==
=== תוכנות ===

* Reaktor: תוכנת מוזיקה מודולרית. נועם גינגולד פיתח כלים נוספים ליצירת מוזיקה שניתן להשתמש בהם כממשק של תוכנה זו.
* Kontakt: תוכנת סמפל עם תמיכה למשתמש המתכנת את כליו הווירטואליים בעצמו.
* Guitar Rig: תוכנה מודולרית המדמה מגבר גיטרות ופדל אפקטים.
* סינתיסייזרים ממוחשבים (לדוגמה: massive) המכילים שלל פריסטים וסאונדים שונים.
* Traktor: תוכנת די ג'יי פופולרית.
* Komplete: סדרת חבילות פלאגינים הכוללת שלוש חבילות, כל חבילה עם כמות שונה של כלים.

=== מכשירים ===

* Maschine: מכשיר מבוסס חומרה ותוכנה. עליו מתופפים מקצבים, מנגנים אקורדים ותווים וכותבים תפקידים לכלים.

* Komplete Kontrol: מקלדת שליטה עם מספרי קלידים משתנים העובדת על תוכנת Maschine ועל שלל תוכנות יצירה אחרות (כגון: FL Studio, אבלטון ועוד.).
* Traktor Kontrol: קונטרולרים לדי ג'יי מבוססי תוכנת הדי ג'יי טרקטור.

==קישורים חיצוניים==

* 

== הערות שוליים ==

קטגוריה:מוזיקה אלקטרונית
קטגוריה:חברות גרמניות
נבחרת קוריאה הדרומית בכדוריד

נבחרת קוריאה הדרומית בכדוריד היא הנבחרת לאומית של קוריאה הדרומית. הנבחרת זכתה במקום השני באולימפיאדה הביתי בשנת 1988 היא הנבחרת החזקה באסיה עם 9 זכיות באליפות היבשת. בהתאם לדירוג של האיגוד הכדוריד העולמי, נכון לדצמבר 2022 הפדרציה מדורגת במקום ה-11

==הישגי הנבחרת==
{| class="wikitable mw-collapsible mw-collapsed" width=60%"
|- bgcolor="#ccfccf" align="center"
| שנה|| אולימפיאדה || אליפות העולם || אליפות אסיה||משחקי אסיה
|- align="center
|1977|| || ||align="center" bgcolor=silver|2||
|- align="center
|1978|| ||4|| ||
|- align="center
| 1980|| לא השתתפה|| || ||
|- align="center
|1982|| ||align="center" bgcolor=cc9966|2|| ||align="center" bgcolor=cc9966| 3
|- align="center
|1983|| || ||align="center" bgcolor=gold|1||
|- align="center
| 1984|| 11|| || ||
|- align="center
|1986|| ||12|| ||align="center" bgcolor=gold|1
|- align="center
|1987|| || ||align="center" bgcolor=gold|1||
|- align="center
| 1988||align="center" bgcolor=silver|2|| || ||
|- align="center
|1990|| || 12|| ||align="center" bgcolor=gold|1
|- align="center
|1991|| || ||align="center" bgcolor=gold|1||
|- align="center
| 1992|| 6|| || ||
|- align="center
|1993|| || 15||align="center" bgcolor=gold|1||
|- align="center
|1994|| || || ||align="center" bgcolor=gold|1
|- align="center
|1995|| || 19||align="center" bgcolor=silver|2||
|- align="center
| 1996|| |לא העפילה|| || ||
|- align="center
|1997|| || 8|| ||
|- align="center
|1998|| || || ||align="center" bgcolor=gold|1
|- align="center
|1999|| || 14|| ||
|- align="center
| 2000|| 9|| ||align="center" bgcolor=gold|1 ||
|- align="center
|2001|| || 12|| ||
|- align="center
|2002|| || ||4||align="center" bgcolor=gold|1
|- align="center
|2003|| ||לא העפילה|| ||
|- align="center
| 2004|| 8|| ||לא השתתפה ||
|- align="center
|2005|| ||לא העפילה|| ||
|- align="center
| 2006|| || ||align="center" bgcolor=silver|2|| 4
|- align="center
|2007|| || 15|| ||
|- align="center
| 2008|| 8|| ||align="center" bgcolor=gold|1 ||
|- align="center
|2009|| || 12|| ||
|- align="center
| 2010|| || ||align="center" bgcolor=gold|1||align="center" bgcolor=gold|1
|- align="center
|2011|| ||align="center" bgcolor=silver|2|| ||
|- align="center
| 2012||11|| ||align="center" bgcolor=gold|1 ||
|- align="center
|2013|| || 21|| ||
|- align="center
| 2014|| || ||5||align="center" bgcolor=silver|2
|- align="center
|2015|| || לא העפילה|| ||
|- align="center
| 2016|| לא העפילה|| ||6 ||
|- align="center
|2017|| ||10|| ||
|- align="center
| 2018|| || ||align="center" bgcolor=cc9966| 3 ||
|- align="center
| 2019|| || 22 || ||
|- align="center
| 2020|| || ||align="center" bgcolor=silver|2 ||
|- align="center
| 2021|| 8 || 31 || ||
|- align="center
| 2022|| || || 5 ||
|}

==קישורים חיצוניים==
* 
* [https://www.handballkorea.com/ דף באתר של איגוד כדוריד הדרום קיראיני]
* [https://www.ihf.info/member-federations/republic-of-korea/121 דף באתר איגוד הכדוריד העולמי]

==הערות שוליים==

קוריאה הדרומית
כדוריד
I Want You to Know

I Want You to Know (בעברית: אני רוצה שתדע) הוא שיר של הדיג'יי הרוסי-גרמני זד, שהוקלט על ידי הזמרת האמריקאית סלינה גומז. השיר יצא לאור ב-23 בפברואר 2015, כסינגל הראשון מתוך האלבום, True Colors, של זד. "I Want You to Know" נכתב על ידי זד, ראיין טדר וקיידרו והופק על ידי הראשון גם כן.<ref></ref>

השיר הגיע למקום ה-17 במצעד הבילבורד הוט 100, וה-14 במצעד הסינגלים הבריטי.

== רקע וכתיבה ==
השיר נכתב על ידי אנטון זסלבסקי, ראיין טדר וקווין ניקולס דרו המכונה "קיידרו", והופק על ידי זסלבסקי גם כן. "I Want You to Know" בדומה לשאר שירי האלבום, הוא שיר בסגנון ה-EDM המכיל גם את סגנון האלקטרו האוס. ג'ייסון ליפשוטז מבילבורד כתב שגומז "סוף סוף הוציאה להיט משלה" כאשר השתתפה בשיר.<ref></ref>

מבקרי מוזיקה ציינו כי "הוא "I Want You to Know" הוא "דוגמה ללהיט אלקטרו האוס ו-EDM".<ref></ref>

== וידאו קליפ ==
הווידאו קליפ המלא שצולם לשיר הועלה לערוץ ה-Vevo של זד ב-10 במרץ 2015, חודש לאחר שיצא כסינגל. הקליפ בוים וצולם על ידי ברנט בונקורסו, ונערך על ידי אנתוני צ'ירקו. הוא מציג את גומז הולכת למועדון לילה ורוקדת. זד מופיע כהולוגרמה. סצנות הדיסקו מתחלפות לסצנות, שבהן זד וגומז מוארים יחדיו באורות הסטרוב.<ref></ref>

על פי זד, "קליפ השיר הוא בסגנון שנות ה-70, והוא מציג את השניים בתוך מועדון לילה עם תאורה בצבע אדום לאורכו".

== פרסים ומועמדויות ==
{| class="wikitable"
!שנה
!טקס
!קטגוריה
!תוצאה
|-
| rowspan="4" |2015
| rowspan="2" |פרסי בחירת הנוער
|שיר המסיבה של השנה
|
|-
|שיר הנושא של טקס בחירת הנוער 2015
|
|-
| rowspan="1" |פרס המוזיקה האמריקאית הלטינית
|שיר הדאנס של השנה
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!איטליה (FIMI)
|זהב
|25,000<small></small>
|-
!ארצות הברית (RIAA)
|פלטינה
|1,000,000
|-
!דנמרק (IFPI Denmark)
|זהב
|30,000<small></small>
|-
!הממלכה המאוחדת (BPI)
|כסף
|200,000<small></small>
|-
!שוודיה (GLF)
|פלטינה
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!איטליה
|27 בפברואר 2015
| rowspan="2" |רדיו להיטים
| rowspan="4" |אינטרסקופ
|style="text-align:center;"|
|-
!ארצות הברית
|3 במרץ 2015
|style="text-align:center;"|
|-
!אירלנד
| rowspan="2" |7 ביוני 2015
| rowspan="2" |הורדה דיגיטלית
|style="text-align:center;"|
|-
!הממלכה המאוחדת
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2015
קטגוריה:שירי זד
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי ראיין טדר
קטגוריה:שירים על גשם
קטגוריה:שירי מוזיקת דאנס אלקטרונית
קטגוריה:סינגלים בהוצאת אינטרסקופ רקורדס
מוריס פרנקנהויס

__ללא_תוכן__
המדליה לזכר השואה שיזם והפיק מוריס פרנקנהויס ב-1967
שער קטלוג המדליות (המהדורה האנגלית) של אוסף מוריס פרנקנהויס, 1919
מוריס (משה) פרנקנהויס (Maurice Frankenhuis; 24 בפברואר 1894, גרמניה – 22 בספטמבר 1969, ארצות הברית) היה איש עסקים יהודי-הולנדי שנודע כאספן מוביל של כרזות ומדליות מתקופת מלחמת העולם הראשונה.

== קורות חייו ופועלו ==
מוריס פרנקנהויס נולד בגרמניה למשפחה יהודית-הולנדית וגדל בהולנד מינקותו. אחרי לימודים באנגליה חזר להולנד והשתקע בעיר אנסחדה. בצד עסקיו התמקד באיסוף מדליות וכרזות שהופקו לרוב במלחמת העולם הראשונה, בעיקר באלה שמקורן בגרמניה.
ב-1919 פרסם קטלוג של מדליות ושלטים משנות המלחמה שהיווה במשך שנים מדריך מרכזי לאספנים. חלק מאוספו העניק למוזיאון הבריטי, ככל הנראה בתמורה לאשרת שהייה בבריטניה שאפשרה את המשך עסקי הכותנה של משפחתו. בפרוץ מלחמת העולם השנייה ביקש מקלט מדיני שם והציע להעניק את מיטב אוספו למוזיאון הבריטי, אך הרשויות דחו את בקשתו. פרנקנהויס ומשפחתו, שמצאו מחבוא בהאג למשך קרוב לשנתיים, הוסגרו לידי הנאצים ונכלאו במחנות הריכוז וסטרבורק וטרזיינשטט, אך הצליחו לשרוד. ב-1948 השתקעו בארצות הברית.

חלק ניכר מאוספיו של פרנקנהויס נשמר והובא לאמריקה. פרנקנהויס נמנה עם מייסדי האגודה הנומיסמטית האמריקאית-ישראלית והיה חבר הנהלתהּ. הוא נודע בפעילותו להנצחת זכר השואה. ב-1967 הופקה ביוזמתו מדליה מיוחדת לזכר השואה. נכדיו תרמו את יתרת אוסף הכרזות שלו, כ-4,800 במספר, לספריית אוניברסיטת קולומביה בניו יורק, וב-2014 נערכה תצוגה שלהן.

פרנקנהויס ביקר בישראל באורח תדיר מאז עצמאותה. ב-1961 תרם את אוסף המדליות שלו למוזיאון הארץ, וב-1964 הוצגה בו תערוכת "חמש שנות הכיבוש הנאצי באירופה כמסופר במדליות הזיכרון מאוסף פרנקנהויס". ב-2014, במלאת מאה שנים לפרוץ מלחמת העולם הראשונה, נפתחה תערוכה מיוחדת של "מטבעות המלחמה" מאוספו בביתן קדמן למטבעות במוזיאון ארץ ישראל ברמת אביב.

== לקריאה נוספת ==
* David Hill, "Maurice Frankenhuis Built a Collection to Rememeber", American Numismatic Society (ANS) Magazine, Vol. 16, Fall 2017, (Issue 3), pp. 41–49 

== קישורים חיצוניים ==

* 
* ססיליה מאיר, "[http://eretzmuseum.org.il/479/ מדליות המלחמה: מדליות מלחמת העולם הראשונה מאוסף מוריס פרנקנהויס]" באתר מוזיאון ארץ ישראל, 2014
* [http://frankenhuiscollection.com/ אתר אוסף פרנקנהויס] 
* [http://s465842328.onlinehome.us/attachments/FrankenhuisOCR.pdf קטלוג המדליות של פרנקנהויס (1918)]; המהדורה האנגלית (הקטלוג פורסם בהולנדית ותורגם לצרפתית ולאנגלית)
* [http://www.britishmuseum.org/research/search_the_collection_database/term_details.aspx?bioId=155182 על מ' פרנקנהויס באתר המוזיאון הבריטי] 

== הערות שוליים==

קטגוריה:אספנים יהודים
קטגוריה:אנשי עסקים יהודים הולנדים
קטגוריה:יהודים בשואה: הולנד
קטגוריה:אסירים במחנות ריכוז
קטגוריה:נדבנים יהודים הולנדים
קטגוריה:הולנדים שנולדו ב-1894
קטגוריה:הולנדים שנפטרו ב-1969
מרילין (סרט, 2018)

מרילין (באנגלית: Marilyn) הוא סרט דרמה ארגנטינאי משנת 2018 בבימויו של מרטין רודריגז רדונדו, המבוסס על הסיפור האמיתי של מרילין (מרסלו ברנסקוני). הסרט הוקרן במסגרת "פנורמה" של פסטיבל הסרטים הבינלאומי בברלין ה-68.

==תקציר העלילה==
מרקוס (וולטר רודריגז) הוא נער בן 18 שגר עם אחיו הגדול והוריו, קרלוס (ג'רמן די סילבה) ואולגה (קטלינה סאבדרה), בחוות בקר שכורה. מרקוס גונב בגדי נשים שונים, ומגיע אל קרנבל מקומי כשהוא לבוש כמרילין, האלטר אגו הנשי שלו. שם הוא רוקד עם בנו של חוואי מקומי, שמזהה את מרילין ומרגיש נבוך. כאשר מרקוס עוזב את הקרנבל בדרכו הביתה, הוא נעצר על ידי בנו של החוואי אשר אונס אותו. מרילין מגיעה הביתה למחרת בבוקר, ואולגה זועמת על התנהגותו של בנה והיא שורפת את כל בגדי הנשים שהוא החביא בחדרו.

אחרי מותו הפתאומי של קרלוס, אבי המשפחה, יתר בני המשפחה נאלצים לעזוב את החווה ולעבור לשכונה עירונית חדשה. בעודם מבקרים באתר הבנייה, מרקוס פוגש בבחור צעיר העובד בחנות מקומית ומערכת יחסים נרקמת בין השניים. כאשר אולגה מגלה על הקשר ביניהם, היא לוקחת ממרקוס את הטלפון הנייד שלו. למחרת, בשעת בוקר מוקדמת, מרקוס מתעורר ויורה למוות באמו ובאחיו.

==שחקנים ודמויות==
* וולטר רודריגז - מרקוס
* קטלינה סאבדרה - אולגה
* ג'רמן די סילבה - קרלוס

==קישורים חיצוניים==

==הערות שוליים==

קטגוריה:אונס בקולנוע
קטגוריה:טרנסג'נדר בקולנוע
קטגוריה:סרטי 2018
קטגוריה:סרטי דרמה
קטגוריה:סרטי להט"ב
קטגוריה:סרטי נעורים ארגנטינאיים
קטגוריה:סרטים ארגנטינאיים
קטגוריה:סרטים בספרדית
גלויות מלונדון

גלויות מלונדון (באנגלית: Postcards from London) הוא סרט דרמה להט"בי בריטי, בבימויו של סטיב מקלין.

סרט זה הוא סרט המשך של סרטו של מקלין משנת 1994, גלויות מאמריקה (באנגלית: Postcards from America), המבוסס על עבודתו של הצייר דייוויד ווינארוויץ'.

==תקציר העלילה==
ג'ים (האריס דיקינסון), הוא נער צעיר מאסקס הכפרית הבורח אל לונדון האורבנית, שם הוא מוצא את עצמו בחברת צוות של נערי ליווי הומוסקסואליים הפעילים בקרב החברה הגבוהה של סוהו.

==שחקנים ודמויות ==
{| class="wikitable sortable"
! שם השחקן/ית
! שם הדמות
|-
| האריס דיקינסון || ג'ים
|-
| בן קורה || קאראווג'ו
|-
| ג'ונה האוור-קינג || דייוויד
|-
| לאונרדו סלרני || מרסלו
|-
| רפאל דספרז || ויקטור
|-
| לימור מארט ג'וניור || פול
|-
|}

==הפצה==
===פסטיבלי סרטים (רשימה חלקית)===
* הפסטיבל הבינלאומי לקולנוע גאה - תל אביב, ישראל - 10 ביוני 2018
* Outfest, לוס אנג'לס, ארצות הברית - אוקטובר 2018

עוד הוקרן הסרט בפסטיבלי סרטים בלונדון, מלבורן, מיאמי, טורינו, ציריך, סן פרנסיסקו ומינכן.

==קישורים חיצוניים==
* 

==הערות שוליים==

קטגוריה:סרטי 2018
קטגוריה:סרטי דרמה קומית
קטגוריה:סרטי להט"ב בריטיים
קטגוריה:סרטי להט"ב
קטגוריה:סרטים באנגלית
קטגוריה:זנות גברית בקולנוע
קטגוריה:זנות בקולנוע
קטגוריה:סרטים שצולמו באנגליה
ריקוד באולימפיאדת הנוער בואנוס איירס (2018)

תחרויות הריקוד באולימפיאדת הנוער בואנוס איירס (2018) התקיימו בפארק הספורט של רוקה בין ה-7 באוקטובר ל-11 באוקטובר 2018. זוהי הופעת הבכורה של תחרויות בענף הריקוד באולימפיאדת הנוער בסגנון ברייקדאנס. התחרויות הורכבו מטורניר נערים וטורניר נערות שבכל אחד מהם השתתפו 12 רקדנים, ותחרות מעורבת בהשתתפות כל הרקדנים.

==העפלה==
ההעפלה לתחרויות היא אישית והמכסה ניתנת לספורטאי ולא לוועד האולימפי המקומי. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 17, בזמן המשחקים (תאריך הלידה בין ה-1 בינואר 2000 ל-31 בדצמבר 2002). כל ועד אולימפי מקומי מורשה לשלוח עד 2 רקדנים, רקדן לכל מגדר. אם העפילו יותר מרקדן לכל מגדר, הוועד האולימפי המקומי הוא בעל הסמכות להחליט מי יהיה הרקדן אשר ישתתף במשחקים.

הוועד האולימפי הבינלאומי והפדרציה הבינלאומית לריקוד סיכמו כי בכל טורניר ישתתפו 12 רקדנים. מכסה בודדת, לכל טורניר, ניתנה למדינה המארחת, . 5 מכסות לכל טורניר חולקו לחמשת המקומות הראשונים באליפות העולם לנוער בברייקדאנס שנערכה בקווסאקי, יפן. 4 מכסות נוספות לכל טורניר יחולקו לרקדן או רקדנית עם הדירוג הגבוה ביותר שהיבשת אותה הם מייצגים לא קיבלה ייצוג עד כה בהתאם לחלוקה הבאה: אפריקה, אמריקה, אסיה, אירופה ואוקיאניה. אם לא יהיה צורך לבצע הקצאה של כל המכסות. המכסות יחולקו מחדש למדורגים הבאים בתור באליפות העולם לנוער בברייקדאנס. 2 מכסות לכל טורניר יחולקו בהקצאה עולמית. אם מדינה תבחר לוותר על ההקצאה שלה היא תועבר למדינה הבאה המדורגת בתור באליפות העולם לנוער בברייקדאנס.

{| class="wikitable"
|-
! תחרות העפלה !! תאריך !! מדינה מארחת !! כמות מכסות !! מדינה מעפילה בנים !! מדינה מעפילה בנות
|-
|המדינה המארחת ||colspan="2"| ||align="center"| 1 || || 
|-
| אליפות העולם לנוער בברייקדאנס || 20 במאי 2018 || קווסאקי || align="center"| 5 || || 
|-
| נציגות יבשתית || 20 במאי 2018 || קווסאקי || align="center"| 
4
 1/0 || ||
|-
| הקצאה עולמית ||colspan="2"| ||align="center"| 
2
 0 || ||
|-
| הקצאה מחדש || 20 במאי 2018 || קווסאקי || align="center"| 5/6 || || 
|-
! colspan="3"| סך הכל !! 12 !! colspan="2"|
|}

==לוח זמנים==
:כל הזמנים הם לפי הזמן המקומי (UTC-3)
{| class="wikitable"
|-
! תאריך !! יום !! שעת התחלה !! תחרות
|-
| 7 אוקטובר || ראשון || 15:30 || טורניר נערים - מוקדמותטורניר נערות - מוקדמות
|-
| 8 אוקטובר || שני || 15:10 || טורניר נערים - רבע גמר, חצי גמר וגמרטורניר נערות - רבע גמר, חצי גמר וגמר
|-
| 10 אוקטובר || רביעי || 16:45 || טורניר מעורב - מוקדמות
|-
| 11 אוקטובר || חמישי || 16:30 || טורניר מעורב - רבע גמר, חצי גמר וגמר
|}

==מדליות ומנצחים==

==קישורים חיצוניים==

==הערות שוליים==

קטגוריה:אולימפיאדת הנוער בואנוס איירס (2018)
צ'ורוג

צ'וּרוּג (בסרבית קירילית: Чуруг, בסרבית בכתב לטיני: Čurug) הוא כפר בסרביה השוכן במחוז באצ'קה הדרומי אשר בפרובינציית וויבודינה.

==היסטוריה==
האזכור הראשון לכפר הוא מ-1238 עת נשלט האזור על ידי בלה הרביעי, מלך הונגריה. ב-1542 נכבש האזור על ידי צבאותיו של סולימאן הראשון, סולטאן האימפריה העות'מאנית. במהלך מלחמת האימפריה העות'מאנית-הליגה הקדושה (1683–1699) חרב הכפר ונשרף כליל. לאחר המלחמה נכלל האזור בשטחי ממלכת הבסבורג מתוקף הסכם קרלוביץ. בראשית המאה ה-18 נבנה היישוב מחדש ונכלל בשטח הספר של הממלכה. במחצית השנייה של המאה ה-18 היגרו למקום משפחות רבות ממוצא סרבי והפכו לרוב ביישוב.

בהמשך נשלט האזור על ידי האימפריה האוסטרו-הונגרית ולאחר מלחמת העולם הראשונה נכלל הכפר בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה. באפריל 1941 במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. אזור באצ'קה נמסר לחזקת הונגריה. בינואר 1942 ערכו ההונגרים את הטבח בדרום באצ'קה ובמסגרתו רצחו כ-900 מתושבי הכפר, מרביתם סרבים ומקצת יהודים. לאחר המלחמה נכלל היישוב בשטח הרפובליקה הפדרלית הסוציאליסטית של יוגוסלביה והפך מרכז חקלאי אזורי. בראשית שנות ה-90 של המאה ה-20, לאחר התפרקות יוגוסלביה עבר צ'ורוג לחזקת סרביה.

==הקהילה היהודית==
יהודים היגרו לכפר במחצית השנייה של המאה ה-19 ככל הנראה מהמרחב ההונגרי. ב-1880 עת מנתה הקהילה 96 נפשות הוקם בית הכנסת הקהילתי וככל הנראה גם חלקת בית עלמין יהודי. בהמשך, הוקם במקום בית הקהילה ובו שכנו מוסדות קהילתיים כגון חדר מזכיר הקהילה, שליח הציבור וחברה קדישא. ב-1900 מנתה הקהילה 222 נפשות שהיוו 2.34 אחוזים מכלל האוכלוסייה. לאחר מלחמת העולם הראשונה חלה ירידה הדרגתית במספר בני הקהילה. ב-1931 התגוררו בצ'ורוג 75 יהודים ובפרוץ מלחמת העולם השנייה מנתה הקהילה 50 נפשות.

לאחר כיבוש יוגוסלביה הועבר אזור באצ'קה לחזקת הונגריה. כאמור, בינואר 1942 ערכו ההונגרים את הראצייה בדרום באצ'קה. כל בני הקהילה נעצרו ביחד עם תושבי הכפר הסרביים ונכלאו באסמים ומחסנים, ושם נורו או הורעבו למוות. גופותיהם הושלכו אל הנהר טיסה. ב-1950 הרסו השלטונות היוגוסלביים את מבנה בית הכנסת. נכון ל-2001 עמד המבנה אשר שימש כבית הקהילה על תילו. את חלקת בית העלמין היהודי בכפר לא ניתן היה לאתר במועד זה.

== קישורים חיצוניים ==

* 
* Aleksandra Terzić ,Željko Bjeljac,[http://www.kirj.ee/public/trames_pdf/2014/issue_1/Trames-2014-1-39-55.pdf The extermination of jewish population and heritage in BAČKA region of ap vojvodina-serbia] 
* [https://www.yadvashem.org/odot_pdf/Microsoft%20Word%20-%20767.PDF יהדות באצ'קה], באתר "יד ושם"

==הערות שוליים==

צ'ורוג
צ'ורוג
פול נלן

פול נֶלֶן (באנגלית: Paul Nehlen; נולד ב-9 במאי 1969) הוא פוליטיקאי ואיש עסקים אמריקאי המאמין בעליונות לבנה. נלן התמודד בבחירות המוקדמות של המפלגה הרפובליקנית במחוז הראשון של מדינת ויסקונסין, אך הובס.

==חייו המוקדמים==
נלן נולד במדינת אוהיו, והוא גר בדֶלוַן, ויסקונסין מאז 2014.

==דעותיו==
נלן מחזיק באמונות של הימין האלטרנטיבי, עליונות לבנה, ואנטישמיות. נלן תמך ברוי מור בבחירות המיוחדות של הסנאט של ארצות הברית בדצמבר 2017. לעיתים קרובות, נלן משתמש בביטוי: ”זה בסדר להיות לבן.“

=== אודות היהודים ===
בטוויטר, נלן טען כי ארי כהן, עורך דין לזכויות האזרח, חייב להמיר את דתו לנצרות כדי ”למלא חור בגודל של ישו” בלִבו. נלן אמר שהוא קרא ספר אנטישמי בשם ”תרבות של ביקורת” ושיבח אותו. הוא צייץ אימרת כנף ”הגוים יודעים” הביטוי הזה מתייחס לתאוריית קשר אנטישמית. בהודעה שהוא כתב לוושינגטון פוסט, נלן אמר: “אני דוחה שקוראים לי ׳תומך של עליונות לבנה׳ כי תמיכת באנשים לבנים היא לא תמיכת בעליונות לבנה אלא אם כן תמיכת ביהודים היא תמיכת בעליונות יהודים.”

=== אודות הריגת יריבים פוליטיים ===
נלן צייץ תמונה שבה ראיין ורנדי ברייס, שהוא מועמד אחר לאותו המושב, מופלות ממסוק; התמונה הזאת מתייחסת לטיסות מוות, מצב של הוצאה להורג יריבים פוליטיים.

==קישורים חיצוניים==
* 

==הערות שוליים==

קטגוריה:פוליטיקאים אמריקאים
קטגוריה:אנטישמיות בארצות הברית: אישים
קטגוריה:מחלוקות בטוויטר
קטגוריה:בוגרי אוניברסיטת דלאוור
קטגוריה:בוגרי אוניברסיטת פיניקס
קטגוריה:אמריקאים שנולדו ב-1969
טוריתיים

חילזון טורית שקונכייתו מחופרת בחול
[[קונכייה של טורית מקדחית.]]
טוריתיים (שם מדעי: Turritellidae) היא משפחה של חלזונות ימיים בענף Sorbeoconcha.
== מאפיינים ==
החלזונות מסוג זה המאופיינים בקונכייה בורגית גבוהה וצרה, דמוית מגדל ספירלי. לעיתים קצהה קטום ומסתיים ב"סתימה" סידנית. גודלה בינוני, בין 40 ל-120 מילימטר בממוצע. פירוש שמה המדעי הוא "מגדל" או "צריח", על שם הקונכייה המגדלית של רוב המינים בה. בסוג זה מינים רבים ומאובנים שלו ידועים עוד מתקופת הקרטיקון והם נפוצים למדי. שמם העממי באנגלית הוא Tower Snails או Tower Shells וכן Corkscrew Shells.

הקונכייה של הטוריתיים היא מגדלית ודמויות בורג ארוך וצר. יש בה בדרך כלל יותר מ-10 פיתולים וגובה נע בין 40 ל-120 מילימטר. הפתח שלה קטן ועגול, ועל הרגל של החילזון יש מכסה קרני (גולל, operculum). צורתה הבורגית של הקונכייה מסייעת לחילזון להתחפר בחול.

רוב מיני הטורית חיים במפרצים, לגונות וימים רדודים ושקטים. הם מתחפרים בחולות וניזונים מאצות, חוריריות ומרקבובית המצטברת על הקרקע החולית וכן מחומרים אורגניים אותם הם מסננים מהמים.

הסוג הידוע ביותר במשפחה זו הוא הטורית, על שמו היא נקראת. למין טורית מקדחית קונכייה מרשימה וגבוהה. המין טורית מנומרת (Turritella maculata) חי בים סוף ומזדמן גם בחופי אילת. גובה קונכייתו הוא כ-100 מילימטר.

== מיון ==

;Turritellinae
* Archimediella Sacco, 1895
* Banzarecolpus Powell, 1957
* Colpospira Donald, 1900
* Gazameda Iredale, 1924
* Glyptozaria Iredale, 1924
* Incatella DeVries, 2007
* Maoricolpus Finlay, 1927
* Spirocolpus Finlay, 1927
* Stiracolpus Finlay, 1926
* Tachyrhynchus Mörch, 1868
* טורית (חילזון) - Turritella Lamarck, 1799
** the type genus of the family, synonyms: Torcula Gray, 1847; Proto Blainville, 1824
** subgenus Haustator Montfort, 1810
* Zeacolpus Finlay, 1927
* Zaria Gray, 1842: synonym of Turritella Lamarck, 1799

;Orectospirinae
* Orectospira Dall, 1925

;Pareorinae
* † Batillona Finlay, 1927
* Pareora Marwick, 1931

;Protominae
* Protoma Baird, 1870 -( synonym: Protomella Thiele, 1929)

;Vermiculariinae
* Callostracum E. A. Smith, 1909
* Vermicularia Lamarck, 1799

family ?
* Armatus Golikov, 1986
* † Colposigma Finlay & Marwick, 1937
* Mesalia Gray, 1847
* Neohaustator Ida, 1952
* † Palmerella Allmon 1996
* † Tropicolpus Marwick, 1931

== גלריה ==

<gallery widths="200" heights="200">
File:Turritella shells in Vienna Natural History Museum - IZE-2290a.jpg|קונכיות של מיני טורית שונים, בהן טורית מקדחית וטורית מקלונית
File:Sea shells, playa grande, costa rica.jpg|טוריות על חוף קוסטה ריקה
File:Turitella communis (2766936523).jpg|טורית מהמין טורית מתגודדת Turitella communis
File:Turritella incrassata.jpg|מאובני Turritella incrassata
File:Ecomare - penhoren (pcd05039-penhoren-sd).jpg
File:Shells-IZE-006-Black.jpg|קונכיית טורית לעומת קונכיות אחרות. אורך קונכיית הסולמית היקרה הוא כ-58 מ"מ
</gallery>

== קישורים חיצוניים ==

== הערות שוליים ==

*
קטגוריה:בעלי חיים שתוארו ב-1847
נציגויות דיפלומטיות של אלג'יריה בעולם

בסגול, המדינות בהם פועלות נציגויות דיפלומטיות של אלג'יריה. בירוק, אלג'יריה.
אלג'יריה היא המדינה הגדולה באפריקה ובעולם הערבי הגובלת בצפון – בים התיכון, בצפון-מזרח – בתוניסיה, במזרח – בלוב, בדרום-מזרח – בניז'ר, בדרום-מערב – במאלי ובמאוריטניה ובמערב – במרוקו. אלג'יריה מחזיקה מספר רב של נציגויות דיפלומטיות ברחבי העולם, לרבות מדינות אפריקה, המזרח התיכון וצרפת.

== אפריקה ==
שגרירות אלג'יריה בפרטוריה
שגרירות אלג'יריה בתוניס

== אמריקה ==
שגרירות אלג'יריה באוטווה
שגרירות אלג'יריה בוושינגטון די. סי.
* , בואנוס איירס (שגרירות)
* , ברזיליה (שגרירות)
* 
** אוטווה (שגרירות)
** מונטריאול (קונסוליה כללית)
* , סנטיאגו (שגרירות)
* , בוגוטה (שגרירות)
* , הוואנה (שגרירות)
* , קיטו (שגרירות)
* , קינגסטון (שגרירות)
* , מקסיקו סיטי (שגרירות)
* , לימה (שגרירות)
* 
** וושינגטון די. סי. (שגרירות)
** ניו יורק (קונסוליה כללית)
* , קראקס (שגרירות)

== אסיה ==

== אירופה ==
שגרירות אלג'יריה בוורשה
שגרירות אלג'יריה בפראג 
שגרירות אלג'יריה בפריז
שגרירות אלג'יריה בברלין
שגרירות אלג'יריה בבודפשט
שגרירות אלג'יריה בקייב

== אוקיאניה ==
* , קנברה (שגרירות)

== ארגונים בינלאומיים ==
* , משלחה קבועה באדיס אבבה
* , משלחה קבועה בקהיר
* , משלחה קבועה בבריסל
* , משלחה קבועה בז'נבה ובניו יורק

== קישורים חיצוניים ==

* [http://webarchive.nationalarchives.gov.uk/20071003043620/http://www.mae.dz/ma_fr/ משרד החוץ של אלג'יריה]

קטגוריה:אלג'יריה: יחסי חוץ
אלג'יריה
חלקיק מהיקום

"חלקיק מהיקום" (ברוסית: Части́ца Вселе́нной) הוא סדרת טלוויזיה רוסית משנת 2017 בבימויה של אליונה זוואנצובה. הסדרה שודרה מ-9 ועד ל-12 באפריל 2018 בערוץ הראשון ברוסיה.

חלק מצילומי הסרט נערכו במרכז להדרכת טייסי חלל בעיר הכוכבים במחוז מוסקבה שבניהול תאגיד החלל הפדרלי של רוסיה.

== תקציר עלילת הסדרה ==
הסדרה מתארת את ההשפעה האישית והפסיכולוגית כמו גם ההשלכות הבלתי נמנעות של הטיסה לחלל.

שנת 2016, רוסיה, מרכז ההדרכה לקוסמונאוטים במחוז מוסקבה. לקראת שיגור צוות לתחנת החלל הבינלאומית צוות של טייסי חלל בינלאומיים (שלושה רוסים ושני אסטרונאוטים אמריקאים), מתכוננים לטיסה, תחת פיקודו של גנאדי יאשין. האסטרונאוטים מתחילים לעבוד בתוככי חללית משודרגת ומבצעים משימות מדעיות שונות ויותר ממאה שבעים ניסויים, לרבות משימת עגינה וביצוע חיבור ייחודי של מודול מחקר חדש.

במהלך ההכנות לטיסה, לפתע מתברר כי בין אנשי הצוות ישנה "פצצת זמן" פסיכולוגית: לחברי הצוות קשיים פסיכולוגיים אישיים, אשר עלולים לאיים לא רק את על המשימה בעלת החשיבות הלאומית, אלא גם על חייהם שלהם. הפסיכולוג-הקוסמונאוט אלכסיי שוטוב חושב שהוא מצליח בזכות כישרונו המקצועי לעלות על הגורם לחוויות הרגשיות של טייסי החלל ומנסה לתקן את הבעיה, אלא שהוא לא יודע את כל הפרטים...

== שחקנים ודמויות ==
* ויקטוריה איסאקובה — נאדז'דה קמאנינה, רעייתו של אנדריי
* אלכסיי מקארוב — אנדריי קמאנין, קוסמונאוט רוסי, חברת בצוות טיסה לתחנת החלל הבינלאומית, איש עסקים בעברו, עובד בתחום אופטיקת חלל וכבר 8 שנים עובד בתאגיד החלל
* סרגיי פוסקפאליס — גנאדי יאשין, קולונל, טייס חלל ומפקד צוות הטיסה
* אלכסיי אגרנוביץ' — אלכסיי שוטוב, פסיכולוג מרכז ההדרכה
* אנה מיכאלקובה — לריסה יאשינה, רעייתו של גנאדי
* ולדימיר יאגליץ' — טימור קוטוביך, קוסמונאוט רוסי וחבר בצוות הטיסה, בן למשפחת טייסי חלל
* יאנה גלאדקיך — אולגה קוטוביך, רעייתו של טימור
* אלכסנדרה בורטיץ' — כריסטינה יאשינה, בתם של לריסה וגנאדי
* סרגיי פוחודאייב — דנייל קמאנין, בנם של אנדריי ונאדז'דה
* ילנה סמירנובה — אנה פאבלובנה, אמו של טימור
* יאנה סקסטה — מייגן רייט אסטרונאוטית אמריקאית, חברה בצוות הטיסה
* קזימיר ליסקה — ניל ספנסר, אסטרונאוט אמריקאי, חבר בצוות הטיסה

== קישורים חיצוניים ==

* [https://www.1tv.ru/movies/statyi/chastica-vselennoy-kto-est-kto-v-seriale חלקיק מהיקום: מי הוא מי בסדרה. בכורת העונה] // כתבה ברוסית באתר "הערוץ הראשון", 4 באפריל 2018
* [https://www.youtube.com/watch?v=tjI4wSKiN9A קדימון הסדרה] בערוץ היוטיוב של ערוץ 1 הרוסי
* [https://www.youtube.com/watch?v=BvpaBvu7DiE פרק הבכורה] בערוץ היוטיוב של ערוץ 1 הרוסי
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות במוסקבה
קטגוריה:אדם בחלל: בטלוויזיה
קטגוריה:סדרות דרמה המשכיות
נהר הרזדאן

הרזדאן (בארמנית: Հրազդան) הוא הנהר השני בגודלו בארמניה. מקורו בחלק הצפון-מערבי של ימת סוואן והוא זורם דרומה דרך מחוז קוטיאק ובירת ארמניה, ירוואן; האגם בתורו מוזן על ידי מספר נחלים. בערבות אררט הוא מתמזג עם נהר אראס, לאורך הגבול עם טורקיה. סדרה של מפעלים הידרו-חשמליים נבנו לאורך הנהר. מימיו משמשים להשקיה חקלאית.

== שמות ==
הנהר נקרא אילדרוני באוררטו. אחר כך היה מוכר בשמו הטורקי זאנגו (בארמנית: Զանգու), זאנגה, זאנגי, או זנגי (באזרית: Zengi בטורקית: Zəngi).

== גאוגרפיה ==
אגמי סוואן (להם 30 נהרות התורמים למימיהם), יחד עם נהר הרזדאן אשר מקורו באגמים, יחד יוצרים את "שטח הניהול סוואן-הרזדאן", אשר הוא אחד מתת-האגנים של האגנים קורה ואראקס של ארמניה. הנהר נובע מאגם בגובה של . הנהר אשר זורם מן האגם בכיוון דרום עובר דרך נקיק עמוק שם הוא נכנס לצד המערבי של ירוואן, ואז נשפך לתוך נהר אראס בצד הדרומי של העיר. המבנה הגאולוגי של ערוץ הנהר מורכב מזרמי לבה (בצורת בזלת) שנוצרו משלושה הרי געש ברכס גגהאם. משטחי הלבה מייצגים סביבות שהתקיימו בצורת אגמים, ערוצי נהרות ושטחי הצפה. הכרונולוגיה של הנוף של השכבה העליונה ביותר של שכבת הבזלת מצביעה על גיל של 200,000 שנים.

<gallery mode="packed" heights="200px">
File:Davtashen panorama.jpg|פנורמה של ערוץ נהר הרזדאן ומראה של מחוז דווטשן, ירוואן
</gallery>

=== עולם החי ===
עולם החי בנהר כולל 33 מינים של chironomids ו-23 מינים של blackflies. 25 מינים של חסרי חוליות, הכולל שני מינים של רוטייפרה, 13 מינים של קלדוסרה, ו-10 מינים של copepods.

מיני הדגים באזור כוללים את פורל הסוואן (Salmo ischchan)," siga, קרפיון, סרטנים, bojak (Salmo ischchan danilewskii) ובחורף Salmo ischchan ischchan ובקיץ Salmo ischchan aestivalis, וכן דווחו בנהר מינים של סרטנים, כמו גם קאראס ושפע של סרטני נהרות.

== זיהום ==
הנהר מזוהם על ידי שפכים הזורמים ממפעלים חקלאיים, מסחריים, תעשייתיים, מגורים, פיתוח, אך בעיקר על ידי מי שפכים בלתי מטופלים מירוואן. מחקר שבוצע בשנת 2008 מצביע על כך שלאורך 16&#x20;ק"מ של הנהר, מ-2&#x20;ק"מ במעלה הזרם משפכי הביוב של ירוואן ועד ל-14&#x20;ק"מ מעבריהם, המים אינם באיכות מספקת לתמוך בסביבה בריאה עבור בעלי חיים.

== לקריאה נוספת ==
* 

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ארמניה: גאוגרפיה
הרזדאן
יחסי ניז'ר–סין

יחסי ניז'ר–סין הם יחסי החוץ שבין רפובליקת ניז'ר לבין הרפובליקה העממית של סין.

== היסטוריה ==
הרפובליקה העממית של סין כוננה יחסים דיפלומטיים עם ניז'ר ב-20 ביולי 1974. ב-19 ביוני 1992, ממשלת המעבר הניז'רית הכריזה על כינון היחסים הדיפלומטיים עם טייוואן. לאור הכרזה זו, ממשלת סין הודיעה על השעיית היחסים הדיפלומטים עם ניז'ר ב-30 ביולי באותה השנה. ב-19 באוגוסט 1996, שתי המדינות חידשו את היחסים הדיפלומטיים שביניהן.

== ביקורים מדרג גבוה ==
=== מסין ===
* סגן יו"ר הוועדה של הקונגרס העממי הלאומי, ג'י פנגפיי ביקר בניז'ר בדצמבר 1978.
* שר המסחר הסיני, ליו יה ביקר בניז'ר בינואר 1987.
* שר הגאולוגיה ומשאבי המינרלים, ג'ו שון ביקר בניז'ר בפברואר 1990.
* סגן ראש הממשלה ושר החוץ הסיני, צ'יאן צ'יצ'ן ביקר בניז'ר בינואר 1997.
* סגן שר החוץ הסיני, יאנג וונצ'אנג ביקר בניז'ר ביוני 2002.
* סגן ראש מחלקת הקישור הבינלאומי של הוועד המרכזי של המפלגה הקומוניסטית הסינית ביקר בניז'ר בספטמבר 2002.
* מייצג שר סחר החוץ ושיתוף הפעולה הכלכלי הסיני ביקר בניז'ר בספטמבר 2002.

=== מניז'ר ===
* יו"ר המועצה הצבאית העליונה וראש המדינה הניז'רי ביקר בסין בספטמבר 1977 ובמאי 1984.
* יו"ר הוועדה הלאומית לפיתוח וחברה ביקר בסין ביולי 1983.
* שר החוץ הניז'רי ביקר בסין ביולי 1990.
* יו"ר מועצת המצדדים הניז'רי באוגוסט 1996.
* נשיא ניז'ר ביקר בסין במאי 1997.
* שר החוץ הניז'רי ביקר בסין ביוני 1999 ושוב במאי 2002 על מנת להשתתף בטקס פתיחת הקונסוליה הניז'רית בגואנגג'ואו.
* הנשיא טנג'ה ביקר בסין ביוני 2001.

== יחסים כלכליים ==
=== סיוע כלכלי ===
במהלך העשור הראשון של המאה ה-21, כ-37 חברות סיניות מימנו פרויקטים ברחבי ניז'ר. פרויקטים אלו עסקו בעיקר בפיתוח מכרות האורניום בשנת 2006, בניית הגשר השני על פני נהר ניז'ר,שמיטת חובות בסך 12 מיליון דולר אמריקאי בשנת 2001, ופיתוח התשתיות, הצינורות ובתי הזיקוק במדברי סהרה.

בפברואר 2015, שר החוץ ושיתוף הפעולה בניז'ר פגש את שר החוץ של הרפובליקה העממית של סין. שני השרים דנו על הסיוע של סין בייצור נפט בניז'ר. כמו כן, שר החוץ הסיני ציין כי סין תהיה פעילה בפיתוח המדינה. מאז כינון היחסים הדיפלומטיים בין המדינות, סין שלחה 17 צוותים רפואיים אל ניז'ר. וב-31 במרץ 2015, השגרירות הסינית בניז'ר תרמה מכונת אטריות לקרן צדקה מקומית בניז'ר, בתקווה לסייע לעוני בניז'ר. באפריל באותה השנה, ממשלת סין סיפקה לניז'ר למעלה מעשרת אלפים משאבות מים, חלקי חילוף ומכונות לייצור מזון.

== ייצוג ==
* ניז'ר מיוצגת בסין על ידי שגרירות שהיא מחזיקה בבייג'ינג, בירת המדינה.
* סין מיוצגת בניז'ר על ידי שגרירות שהיא מחזיקה בניאמיי, בירת המדינה.

== קישורים חיצוניים ==

* [http://www.china.org.cn/english/features/focac/183430.htm יחסי המדינות, באתר china.org.cn]

== הערות שוליים ==
הרכבות הפולניות הממלכתיות

הרכבות הפולניות הממלכתיות (בפולנית: Polskie Koleje Państwowe SA; בקיצור: PKP SA) היא חברת הרכבות הממשלתית בפולין. החברה עברה מספר גלגולים לאורך השנים כאשר בארגון האחרון משנת 2001 החברה מהווה את החברה הדומיננטית בקבוצת פ.ק.פ, ואחראית לניהול כל החברות האחרות בקונגלומרט זה.

==היסטוריה==
לאחר שפולין זכתה בעצמאות ב-11 בנובמבר 1918 קיבלה הממשלה הפולנית לידה מערכת של מסילות ברזל שהיו קודם לכן בשליטת האימפריה הרוסית וגרמניה. לצורך ניהול של מערכת הרכבות הוקמה מחלקת הרכבות במשרד התקשורת והתאגיד שהיה אחראי על ניהול הרכבות נקרא הרכבת הפולנית הממלכתית. בדצמבר 1918 החל המרד הפולני הגדול. המורדים השתלטו על מערכת הרכבות שהייתה בשליטת פרוסיה. בשנת 1921 הסתיימה ההשתלטות על מערכת הרכבות הפרוסית. לאחר הסיום המלחמה הפולנית-סובייטית עם ניצחון פולין התברר כי נגרם נזק גדול על ידי הסובייטים בעת נסיגתם. במקביל, היחסים המתוחים עם ליטא באותה תקופה הובילו להידרדרות במערכת הרכבות באזור זה. הרכבת הפולנית קיבלה לידה את מערכת הרכבות בשלזיה העליונה ב-1922. באותה שנה הוחלט לחלק את הרכבת הפולנית ל-9 אזורים מנהליים. חוסר היציבות הכלכלית שפקד את פולין בשנות ה-30 הוביל לקיצוץ תקציבי פיתוח. החל מ-1937 נרשמה עלייה בכמות המשא המובלת ברכבת כמו גם בהכנסות שלה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:קצרמר חברות
קטגוריה:פולין: רכבות
קטגוריה:אירופה: חברות ותאגידי רכבות
יחסי לאוס–פקיסטן

יחסי לאוס–פקיסטן הם היחסים הבילטרליים בין המדינות פקיסטן ולאוס. בין המדינות יחסים ידידותיים, והן משתפות פעולה לקידום אינטרסים משותפים בתחומי הפוליטיקה, המסחר והכלכלה. ב-2004, ראש ממשלת פקיסטן, זאפרולה ג'מאלי, ביקר בלאוס בהזמנת ראש ממשלת לאוס, באונהנג ווראצית'. שתי המדינות אישרו מחדש את מחויבותן ליישום המטרות והעקרונות של האו"ם בנושאי היחסים הבילטרליים ואת מאמציהן ליישוב מחלוקות וקונפליקטים מסביב לעולם בדרכי שלום. ראש ממשלת פקיסטן, פרבז מושארף ביקר בלאוס בשנת 2012 ונכח באספת איגוד מדינות דרום-מזרח אסיה. שווי הסחר בין שתי המדינות עומד על הערכה של 10 מיליון דולרים בשנה. סטודנטים רבים מלאוס לומדים באוניברסיטאות פקיסטניות. לפקיסטן שגרירות בלאוס, בעיר ויינטיאן.

== הערות שוליים ==
עכשיו זה אחרת

"עכשיו זה אחרת" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-27 ביוני 2018, כסינגל החמישי שלה בשנה הזו, על ידי חברת התקליטים אבי גואטה הפקות בע"מ.

השיר הגיע למקום השני במצעד של מדיה פורסט, והשלישי במצעד של רדיו אמצע הדרך.

== רקע וכתיבה ==
השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור גם כן. השיר הוא מעין בלדת פופ המספרת בתוכה סיפור על שברון לב במערכת יחסים, והיא משלבת בתוכה גם את סגנון הים-תיכוני.

על השיר אמרו מאקו כי: "בשיר זה, שרית חדד חושפת בפנינו את הצד הפגיע שלה, כשהיא מתמודדת עם שיברון לב ומנסה לתקן את מערכת היחסים שלה".

== וידאו קליפ ==
הווידאו קליפ הנלווה שיצא לשיר מכיל בתוכו גם את מילותיו, והוא מציג בתוכו הנפשות של שעון בכמה צבעים שונים. בנוסף לכך, חדד העלתה את הקליפ לערוץ היוטיוב הרשמי שלה, בסמוך לצאתו כסינגל.

נכון ל-25 באוגוסט 2018, מונה הצפיות של הקליפ עומד על כ-3 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על שעונים
מוזיאון ארבוני

מוזיאון אֶרֶבּוּנִי (בארמנית: Էրեբունի թանգարան, הגייה: ארבונו ט'אנגאראן) נוסד בשנת 1968. הפתיחה של המוזיאון תוזמנה לחפוף עם חגיגות 2750 שנה לירוואן. המוזיאון עומד לרגלי גבעת ארין ברד, עליה עומד מבצר ארבוני האוררטו, מאז 782 לפני הספירה. חפירות התבצעו בעיר-מצודה, חלקים ממנה שוקמו וחוזקו, והמבצר הפך למוזיאון.

כיתוב קיר בכתב יתדות מעיד כי העיר נבנתה על ידי ארגישטי מלך אוררטו ב-782 לפני הספירה. רובו של המבצר נבנה מלבני גלם. המצודה הייתה מוקפת חומות חזקות אשר במספר מקומות נבנו בשלוש שורות. המקדש לאל חאלדי תפס מקום חשוב בתוך המבצר. קירות המקדש היו מעוטרים עם מספר רב של ציורי קיר. ארכאולוגים מצאו כלי אחסון יין ענקיים קבורים באדמה. גלגלי קרמיקה, ופריטים אחרים המשמשים בחיי היום יום. יש אוסף גדול של חפצים, צנצנות, צמידי ברונזה, זכוכית, חרוזי אגת ועוד דברים רבים אחרים המלמדים על החיים במצודה, ועל הטעמים וההרגלים של תושביה. הבניין של המוזיאון מחזיק 12,235 מיצגים, מתקופות רבות, החל מתקופת האוררטו, וכן מהתקופה ההלניסטית, והתקופה הארמנית המוקדמת. המוזיאון, שהפך למרכז חשוב בחקר היסטוריית האוררטו, נבנה על ידי האדריכלים בגהדסאר ארזומניאן ושמאבון אזאטיאן, והפסל א. הרוטיוניאן. יש למוזיאון שני סניפים בשנגאביט וקארמיר בלור, עם 5,288 ו-1,620 פריטים בהתאמה במלאי.

גאג'יק גיורג'יאן הוא מנהל המוזיאון מאז 2009.

== גלריה ==
<gallery caption="מוזיאון ארבוני" widths="140px" heights="140px" perrow="4">
File:2014 Erywań, Erebuni, Muzeum Erebuni, Posąg przy schodach (01).jpg|
File:2014 Erywań, Erebuni, Muzeum Erebuni, Relief na schodach.jpg|
File:Urartian language stone, Erebuni museum.jpg|
File:Urartu Cuniform Argishti 1.jpg|
File:Urartian pottery, Erebuni museum 6a.jpg|
File:Erebuni museum, Yerevan, Armenia 1257a.jpg|
File:StoneBox04.jpg|
File:Erebuni museum, Yerevan, Armenia 1263a.jpg|
File:Urartian Fresco07.jpg|
File:Urartian Fresco06.jpg|
</gallery>

== קישורים חיצוניים ==

* 

== הערות שוליים ==

ארבוני
ארבוני
סרגיי קולוטובקין

סרגיי ויקטורוביץ' קולוטובקין (ברוסית: Серге́й Викторович Колотовкин; נולד ב-28 בספטמבר 1965, מגניטוגורסק) הוא כדורגלן עבר סובייטי ורוסי ומאמן.

==קריירה==
===קריירת משחק===
קולוטובקין החל את קריירת הכדורגל שלו במועדון הנוער של קבוצת מטאלורג והיה גם חבר בהרכב נבחרת הנוער של ברית המועצות. ב-1982 נשלח לבית הספר לכדורגל מספר 62 בלנינגרד ושיחק במועדון הכדורגל זניט לנינגרד, תחת המאמן פאבל סאדירין.

הוא שיחק בליגת העל הסובייטית, תחילה במדי זניט ולאחר מכן בצסק"א, עמה זכה באליפות ברית המועצות בעונת 1990 וזכה עמה גם בגביע הסובייטי בכדורגל בעונת 1990/1991.

הוא שיחק גם בליגת העל הרוסית בכדורגל במדי צסק"א ובקבוצות דינמו מוסקבה, טיומן וברוסטלמאש.

בעונת 1993/1994 הצטרף לבית"ר ירושלים מליגת העל הישראלית כשבהמשך עבר להפועל צפרירים חולון. בתום העונה חזר לרוסיה.

בשנת 2002 פרש ממשחק פעיל.

הוא שיחק במדי נבחרת רוסיה בכדורגל בשני משחקים בלבד בשנת 1992 — במשחקים נגד ו.

===קריירת אימון===
מרבית קבוצות הכדורגל שסרגיי אימן היו קבוצות מליגת הכדורגל המקצוענית של רוסיה, השלישית בחשיבותה, כדוגמת קבוצת ראוטוב ו"זבזדה סרפוחוב", או קבוצות חובבניות כדוגמת "סטוליצה" מליגת הכדורגל החובבנית של רוסיה, שפורקה בעונת 2015.

== תארים ==
* אליפות ברית המועצות: 1991
* גביע ברית המועצות: 1991

==קישורים חיצוניים==

קטגוריה:מגני כדורגל רוסים
קטגוריה:כדורגלנים רוסים
קטגוריה:מגני כדורגל סובייטים
קטגוריה:כדורגלנים סובייטים
קטגוריה:כדורגלני זניט סנקט פטרבורג
קטגוריה:כדורגלני צסק"א מוסקבה
קטגוריה:כדורגלני בית"ר ירושלים
קטגוריה:כדורגלני צפרירים חולון
קטגוריה:כדורגלני דינמו מוסקבה
קטגוריה:כדורגלני רוסטוב
קטגוריה:כדורגלנים זרים בישראל
קטגוריה:ספורטאים רוסים בישראל
קטגוריה:כדורגלני נבחרת רוסיה
קטגוריה:רוסים שנולדו ב-1965
המקהלה הקאמרית הישראלית - טבעון

המקהלה הקאמרית הישראלית - טבעון היא מקהלה ישראלית, אשר בסיסה הוא בקריית טבעון. היא נוסדה בשנת 1974 ומונה כ-45 זמרים וזמרות מצפון הארץ.

המנצחת על המקהלה, מאז שנת 1996 הייתה יעל וגנר-אביטל. לאחר פרישתה לגמלאות ב-2019, מונה איתי ברקוביץ למחליפה בתפקיד.

בשנת 2022 התמנה דור מגן לנצח על המקהלה, והוא מנצחה הנוכחי.

== היסטוריה ==
נוסדה ב-1974 על ידי פרופ' יוסף כצנלסון, תושב קריית טבעון ומונה 45 זמרים, אנשי טבעון וסביבתה. המנצחים על המקהלה, קודם ליעל וגנר-אביטל, היו גידי חצור, יהונתן בר און, מלכה סברדלוב, יואל סיון, לאה סילבר.

המקהלה מוגדרת כעמותה, והועד הנבחר מנהל אותה על בסיס התנדבותי. חזרות שבועיות מתקיימות בקונסרבטוריון בקריית טבעון ונתמכת על ידי המתנ"סים של קריית טבעון ומשרד המדע, התרבות והספורט.

בהופעותיה הרבות המקהלה הופיעה בצוותא עם התזמורת הפילהרמונית הישראלית, התזמורת הקאמרית הישראלית, תזמורת הבארוק ירושלים ועם מקהלות ותזמורות זרות.

הרפרטואר כולל א-קפלה ואורטוריות מתקופת הרנסאנס והבארוק, מוזיקה קלאסית, מוזיקה רומנטית, מוזיקה בת-זמננו, מוזיקה ישראלית ושירי עמים.

המקהלה מבצעת מוזיקה אשר עובדה במיוחד עבורה על ידי המלחינים גיל שוחט, דב כרמל וערן דינור.

משנות קיומה, הופיעה המקהלה בפסטיבלים מרכזיים כגון פסטיבל אבו גוש, ב"פסטיבל ווקאליזה" בעכו ובפסטיבל "החג של החגים" בחיפה.

המקהלה שרה עם התזמורת הסימפונית חיפה בהפקה קונצרטית של המחזמר "שלמה המלך ושלמי הסנדלר", בהפקה של אופרות וקונצרטים עם הסינפונייטה הישראלית באר שבע.

המקהלה הקאמרית של קריית טבעון ארחה את מקהלת קאליו מפינלנד, את תזמורת ה"קאמרטה אקדמיקה זלצבורג", את מקהלת "פרייבורגר קנטטה" מפרייבורג גרמניה ואת מקהלת "היינריך שיץ" מבזנסון מצרפת וביצעה עמן סדרת קונצרטים.

=== הופעות בחו"ל ===
* בינואר 2014 המקהלה קיימה שמונה קונצרטים בגרמניה ובשויץ.
* באוגוסט 2015 ביצעה המקהלה שורת קונצרטים בהלסינקי, פינלנד עם מקהלה מקומית.
* בדצמבר 2017 המקהלה השתתפה בפסטיבל החזן והמלחין לואי לבנדובסקי בברלין.
*באפריל 2018 הופיעה המקהלה, בשיתוף מקהלת משגב, מקהלה ותזמורת מקומיות, בערים פרייבורג ופילינגן שבדרום גרמניה. המקהלות והתזמורת ביצעו את האורטוריה המפורסמת אליהו של פליקס מנדלסון-ברתולדי. חודש לאחר מכן המקהלות והתזמורת הופיעו עם "אליהו (אורטוריה)" בחיפה, במעלות-תרשיחא ובהרצליה.

== קישורים חיצוניים ==
* 

* 
*

==הערות שוליים==

הקאמרית ישראלית טבעון
קטגוריה:קריית טבעון
מטאלורג מגניטוגורסק (כדורגל)

סמל הקבוצה בעבר
מועדון הכדורגל מטאלורג מגניטוגורסק (ברוסית: Футбольный клуб «Металлург» Магнитогорск) הוא מועדון כדורגל רוסי מהעיר מגניטוגורסק שבמחוז צ'ליאבינסק, שהתמודד מאז הקמתו בליגות הכדורגל המקצועניות עד עונת 2005.
== שמות הקבוצה ==
* 1937—1938 — מטאלורג-מזרח
* 1948—1949, 1958—1996, משנת 2017 — מטאלורג
* 1997 — מגניטקה
* 1998—2003, 2005 — מטאלורג-מטיזניק
* 2004, 2006—2016 — מועדון הכדורגל מגניטוגורסק
== היסטוריה ==
המועדון הוקם לראשונה בשנת 1932 בחסות מפעל המתכות המקומי.

הקבוצה השתתפה באליפויות ברית המועצות ובעיקר בליגה הסובייטית השנייה בשנים 1948–1949 ובשנים 1958–1991. הישג השיא שלה היה מקום שני בעונת 1983.

בשנים 1992–1993 הקבוצה נטלה חלק באליפות ליגת המשנה הרוסית ובשנים 1994–2005 התמודדה בליגת הכדורגל המקצוענית של רוסיה, השלישית בחשיבותה.

הקבוצה סיימה במקום 15 באזור המרכז של הליגה בעונת 1992, בעונת 1999 סיימה במקום הששי בליגה הרוסית השנייה.

מאז 2006 הקבוצה מתמודדת בליגת הכדורגל החובבנית של רוסיה ומתקשה לשוב למסגרות המקצועניות.
==אצטדיון הקבוצה ==
מגרש הבית של הקבוצה הוא האצטדיון המרכזי בעיר מגניטוגורסק שנפתח בשנת 1967 ונקרא תחילה "אצטדיון 50 שנה למהפכת אוקטובר". בשיאו הכיל 13,300 מושבים. בשנת 2017 נפתח מחדש לאחר שיפוץ שנערך בו וצמצם את מספר המושבים ל-10,000.

== תארים ==
* גביע מחוז צ'ליאבינסק: 1947
* גביע אורל: 2004

== קישורים חיצוניים ==
* [https://news.sportbox.ru/Vidy_sporta/Futbol/Magnitogorsk-Futbol פרופיל הקבוצה] בפורטל Sportbox.ru

==הערות שוליים==

קטגוריה:קבוצות כדורגל רוסיות
קטגוריה:מגניטוגורסק: מועדוני ספורט
קטגוריה:קבוצות כדורגל שהוקמו ב-1932